VILKAVIŠKIO RAJONO SAVIVALDYBĖS TARYBA

SpREndimas

DĖL VILKAVIŠKIO R. KYBARTŲ „RASOS“ SPECIALIOSIOS MOKYKLOS MOKINIAMS, GYVENANTIEMS MOKYKLOS BENDRABUTYJE, MAITINIMO NORMŲ NUSTATYMO IR VILKAVIŠKIO RAJONO SAVIVALDYBĖS TARYBOS 2008 M. VASARIO 15 D. SPRENDIMO NR. B-TS-358 „DĖL MAITINIMO NORMŲ VILKAVIŠKIO RAJONO KYBARTŲ „RASOS“ SPECIALIOJOJE MOKYKLOJE PATVIRTINIMO“ PRIPAŽINIMO NETEKUSIU GALIOS

2014 m. rugsėjo 26 d. Nr. B-TS-1105

Vilkaviškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymo 7 straipsnio 1, 2 ir 5 dalimis, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, 21 ir 25 punktais, Lietuvos Respublikos švietimo ir mokslo ministro 2005 m. sausio 17 d. įsakymu Nr. ISAK-59 (Lietuvos Respublikos švietimo ir mokslo ministro 2011 m. rugsėjo 6 d. įsakymo Nr. V-1642 redakcija) patvirtinto Apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašo 4 punktu, Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 patvirtinto Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo 16 punktu ir atsižvelgdama į Vilkaviškio r. Kybartų „Rasos“ specialiosios mokyklos direktoriaus 2014 m. rugsėjo 10 d. raštą Nr. S-3-345(1.8.) „Dėl mokinių maitinimo normų nustatymo“, Vilkaviškio rajono savivaldybės taryba n u s p r e n d ž i a:

1. Nustatyti Vilkaviškio r. Kybartų „Rasos“ specialiosios mokyklos mokiniams, gyvenantiems mokyklos bendrabutyje, dienos maitinimo normą per parą – 12 Lt:

1.1. pusryčiai – 3,33 Lt;

1.2. pietūs – 5,07 Lt;

1.3. pavakariai – 1,20 Lt;

1.4. vakarienė – 2,40 Lt.

2. Nustatyti Vilkaviškio r. Kybartų „Rasos“ specialiosios mokyklos mokiniams, gyvenantiems mokyklos bendrabutyje, dienos maitinimo normą per parą – 3,48 EUR:

2.1. pusryčiai – 0,96 EUR;

2.2. pietūs – 1,47 EUR;

2.3. pavakariai – 0,35 EUR;

2.4. vakarienė – 0,70 EUR.

3. Pripažinti netekusiu galios Vilkaviškio rajono savivaldybės tarybos 2008 m. vasario 15 d. sprendimą Nr. B-TS-358 „Dėl maitinimo normų Vilkaviškio rajono Kybartų „Rasos“ specialiojoje mokykloje patvirtinimo“ nuo šio sprendimo paskelbimo Teisės aktų registre.

4. Šio sprendimo 2 punktas įsigalioja euro įvedimo Lietuvos Respublikoje dieną.

Savivaldybės meras	Algirdas Neiberka